อนุรักษ์ “ปำจี” ขนมพื้นบ้านรสชาติอร่อย
ขนมปำจี  ได้ขึ้นชื่อว่าเป็นขนมพื้นเมือง ซึ่งทางนางพนิดา อินทจันทร์ ผอ.โรงเรียน เทศบาล 6 วัดเมืองยะลา ร่วมกับคุณครูในโรงเรียน อนุรักษ์การขนมพื้นบ้าน ปำจีไว้ให้คงอยู่  หลังจากได้เรียนรู้จากครูภูมิปัญญา เพื่อนำมาถ่ายทอด สอนให้กับนักเรียนในโรงเรียนและนำไปออกงานต่างๆ ของทางเทศบาลนครยะลา ทำขนมแจกฟรีให้กับประชาชน เพื่อเป็นการเผยแพร่วัฒนธรรม ให้คนรุ่นหลังได้ร่วมชิม ร่วมอิ่ม กับความอร่อยของขนมปำจีสำหรับการทำปำจี นั้น นางรุ่งเรือง อนสะพรหม วิทยากรผู้สอน ภูมิปัญญาชาวบ้านทรายขาว ปัตตานี บอกว่า วัสดุหลักๆ ก็จะเป็นแป้งข้าวเจ้า น้ำตาลปิ๊ป ซึ่งเมื่อก่อนจะใช้น้ำตาลโตนด โดยนำแป้งมาผสมกับไข่ไก่ น้ำตาลปิ๊ป หมักแป้ง 6 ชั่วโมง ถึงจะนำมาละเลงทอดในกระทะบนเตาถ่าน  2-3 นาที พลิกไปมา อย่าให้ไฟแรงเกิน พอสุกได้ที่ ก็นำมะพร้าวอ่อนมาใส่และห่อ ก็จะได้ขนมปำจีที่แสนอร่อยได้รับประทานกัน